**Дзяржаўная ўстанова адукацыі**

**“Ананіцкі навучальна-педагагічны комплекс**

**дзіцячы сад-сярэдняя школа”**

**Адкрыты ўрок**

**па беларускай літаратуры на тэму:**

**“Навекі зрадніўся**

**з песняй народа”**

**Паэма Янкі Купалы “Бандароўна”**

 Урок распрацавала і правяла

 настаўнік беларускай мовы і літаратуры

 Карбоўская Любоў Алегаўна

**Клас** 9 ––1––

**Тэма** “Навекі зрадніўся з песняй народа”. Паэма Янкі Купалы “Бандароўна”

**Мэты:** –– пазнаёміць вучняў з фальклорнай першаасновай твора;

 –– прааналізаваць змест паэмы, раскрыць сутнасць канфлікту;

 –– развіваць уменне вучняў даваць параўнальную характарыстыку героям;

 –– выхоўваць мастацкі густ і творчыя здольнасці пры чытанні і аналізе твора.

**Абсталяванне:** карткі з тэстамі, малюнкі, фоназапісы, мультымедыйная ўстаноўка, падручнікі.

Ход урока

**І. Арганізацыйны момант. Эмацыйны настрой.**

 Адным з эпіграфаў да сённяшняга ўрока з’яўляюцца словы Максіма Гарэцкага: ***“Беларуская народная творчасць –– гэта мора, якое хавае ў сабе незлічоныя скарбы. Толькі трэба ўмець гэтыя скарбы дастаць”.*** Гаворачы пра народную творчасць, нельга не ўспомніць пра народныя святы, бо сёння –– другі дзень Масленіцы, Зайгрыш. А Масленіца –– гэта не толькі гульні, смачныя бліны, развітанне з зімой і сустрэча вясны, а яшчэ і добры сонечны настрой, таму сімвал нашага ўрока –– гэта вясенняя сонейка-кветка і ваш добры настрой. Павярніцеся да суседа па парце і ўсміхніцеся адзін аднаму.

**ІІ. Паведамленне тэмы і мэты ўрока.**

 А цяпер звернемся да наступнага эпіграфа:

Проста і шчыра спяваў ён заўсёды,

Людзям у сэрцы песня запала ––

Навекі зрадніўся з песняй народа

Сам творца песень –– Янка Купала.

 *Аляксандр Пракоф’еў*

 А гэты эпіграф гаворыць нам пра тое, што тэма сённяшняга ўрока **“Навекі зрадніўся з песняй народа… Паэма Янкі Купалы “Бандароўна””.** На ўроку мы павінны пазнаёміцца са зместам твора, яго фальклорнай першаасновай; прааналізаваць змест паэмы, раскрыць сутнасць канфлікту. Праходзіць наш урок будзе ў выглядзе канферэнцыі карэспандэнтаў розных тэлеканалаў, якія падрыхтавалі да нашай канферэнцыі пэўны матэрыялаў па зададзенай тэме. Перад пачаткам нашага занятку я як арганізатар выявіла, хто што падрыхтаваў, і па гэтым матэрыяле вызначыла, хто за кім будзе выступаць.

**ІІІ. Узнаўленне раней атрыманых ведаў.**

1. Канал “БЕЛАРУСЬ-1”. Праграма “Дакументальна-біяграфічны цыкл “Мая праўда”. Мы рашылі, што знаёмства з творчасцю аўтара немагчыма без ведання яго біяграфіі, таму падрыхтавалі для ўсіх тэст на тэму “Жыццёвы і творчы шлях Янкі Купалы” (вучань раздае ўсім тэсты, 2 мін., самаправерка на адваротным баку дошкі).

2. Канал “АНТ”. Дзень добры, Вас вітае праграма “Поле цудаў”. Вы трапілі на супер-фінал, Вам патрэбна адгадаць 10 слоў, аб’яднаных тэмай “Янка Купала”. У кожным слове вядома адна літара.

3. Канал “БЕЛАРУСЬ-2”. Праграма “Пра мастацтва” звяртае Вашу ўвагу на падрыхтаваную мастацкую галерэю з каментарыямі. Пазнайце, да якога твора адносіцца кожны малюнак (вучань паказвае малюнак і зачытвае ўрывак).

***!!! Заданні ў дадатку!!!***

**–– 2 ––**

**ІV. Праверка дамашняга задання. Фізкультхвілінка.**

4. Тэлеканал “МІР”. У рамках праграмы “Акцэнты” прапануем успомніць верш Янкі Купалы “Явар і каліна” (чытае вучань). А яшчэ наша праграма прапануе паслухаць песню “Явар і каліна”, не проста паслухаць,а і ўважліва глядзець на экран, каб вочы маглі адпачыць. *(Фізкультхвілінка для вачэй).*

**Явар і каліна**

Песняй вясны лебядзінаю,

Скінуўшы зімнія чары,

Шэпчуцца явар з калінаю

Ў сумнай даліне над ярам.

Лісцікі зеленяй хваляцца

Небу панятлівай мовай:

Росамі мыюцца раніцай,

Песцяцца сонцам паўднёвым.

Захадам модлы пакорныя

З маткай-зямлёй адпраўляюць;

Тайна ў ночаньку чорную

Месяца, зор выглядаюць.

Слухаюць смехаў русалчыных,

Лопату крылляў начніцы,

Ветру павеваў ап’янчаных,

Плюскату шклістай крыніцы.

Чуецца музыка дзіўная

Ў повесцях сонных імшараў…

Цешыцца явар з калінаю,

Скінуўшы зімнія чары.

**V. Падрыхтоўка да ўспрымання новай тэмы.**

5. Тэлеканал “НТБ-БЕЛАРУСЬ”. Праграма “Перазагрузка”. На старонцы 305 сказана, што **паэма** –– гэта вялікі вершаваны твор, у якім важныя праблемы раскрываюцца адначасова эпічнымі сродкамі –– наяўнасць у творы сюжэта, персанажаў –– і лірычнымі сродкамі –– вобраз лірычнага героя, шматлікія лірычныя адступленні.

***Паслухайце ўрывак і пазнайце паэму (чытаюць вучні).***

|  |  |
| --- | --- |
| Паміж пустак, балот беларускай зямлі, На ўзбярэжжы ракі шумнацечнай,Дрэмле памятка дзён, што ў нябыт уцяклі, — Ўдзірванелы курган векавечны.Дуб галлё распусціў каранасты над ім, Сухазелле у грудзі ўпілося;Вецер стогне над ім уздыханнем глухім, — Аб мінуўшчыне ў жальбах галосе. | На купалле там птушка садзіцца, пяе, У піліпаўку воўк нема вые;Сонца днём распускае там косы свае, Ночкай зоры глядзяць залатыя.Хмары неба ўсцілалі мо тысячу раз, Перуны білі з краю да краю, —Ён стаіць — гэта памяць людская, паказ... Толькі гутарка ходзіць такая. |

**–– 3 ––**

|  |  |
| --- | --- |
| Над быстрым Днепрам, дзе сягонняСтаяць Магілева муры,Драмала пушча ў сотні гоняў.Змагала громы і віхры.На дрэва дрэва нагінала,Адно к другому прыгняла,Сукі з сукамі паспляталаI з ветрам гутарку вяла.Ваўкоў, дзікоў, ласёў, мядзведзяўБыла там днёўка і начлегУ летні час, і ў галаледдзе,I ў зімавы глыбокі снег. | Людзей не знаў лес гэты хмурны,Зайздросна сцежкі свае крыў,Адно сваім дном Днепра бурныЗ вясны да восені ўдаль плыў.А з пушчы вырваўшысь на поле,Шумеў і грозны слаў праклён,Што не даваў яму лес волі —Давіў галлём з усіх старон.У гэтай пушчы з перадвекаў —Што так драмала ўдоўж і ўшыр, —Сялібу меў сабе Машэка,Разбойнік страшны на ўвесь мір. |

**VІ. Знаёмства з новым матэрыялам.**

6. Тэлеканал “ РТР-БЕЛАРУСЬ”. Вядучая ток-шоу “Пра самае галоўнае”. Я рашыла не праводзіць ток-шоу, а звярнуць увагу ўсіх на самае галоўнае. Паслухайце змест паэмы Янкі Купалы “Бандароўна” (чытае вучань).

7. Канал “Сталічнае Тэлебачанне”. Праграма “Падарожжы дылетанта”. Паглядзіце і пазнайце герояў (інсцэніроўка камедыі Я.Купалы “Паўлінка”). Ці пазналі Вы герояў аднаго з твораў Янкі Купалы? Навошта мы яго Вам паказалі? Таму што прысвяціў паэму “Бандароўна” Янка Купала вядомай актрысе Паўліне Мядзелцы, першай выканаўцы ролі Паўлінкі ***(паказ слайда)*.** Вось якія яшчэ гістарычныя звесткі хоча паведаміць Вам наша праграма (чытае вучань). У чэрвені 1913 года у Акопах Янка Купала завяршыў працу над паэмай “Бандароўна”, створанай на аснове гістарычных падзей і паводле матываў беларускіх і ўкраінскіх песень. У аснову паэмы аўтар паклаў адну з іх, якая мае назву “Ой, чаму ж ты, пан Хаміцкі, у той час не жаніўся?”. Яна была запісана Паўлам Шэйнам. Але першым, хто апублікаваў паэму пра Бандароўну, быў Ян Чачот. Яе таксама ў свой час запісалі Еўдакім Раманаў, Міхаіл Федароўскі, Уладзіслаў Вяроыга, Рыгор Шырма. Даследчыкі сюжэта пра Бандароўну слушна адзначаюць сувязь падзей, пра якія апавядае балада, з імем пана Мікалая Патоцкага, канеўскага (**Ка**неў –– горад на Украіне), свавольнага магната, незлічонае багацце якога, знатанае паходжанне, надзвычай уплывовая радня, дазвалялі яму не лічыцца ні з якой уладай, ні з якімі законамі. Ужо пры жыцці Патоцкага пра яго апавядалі шмат розных быляў і небыліц. Апавяданні сцвярджалі, што Патоцкі, убачыўшы прыгожую дзяўчыну, прымусаў браў з ёю царкоўны шлюб, а нацешыўшыся ахвярай, загадваў забіць яе, а пасля наладжваў ёй пышнае пахаванне. Такія спосабы разводаў у даўнейшыя часы нярэдка сустракаліся ў асяроддзі ўладароў і магнатаў Еўропы. Трэба заўважыць, ні ў воднай вусна-паэтычнай баладзе пра Бандароўну не гаворыцца пра тое, што паднялося паўстанне ў адказ за забойства гераіні. Такім чынам, “крыва бітва” казакоў –– аўтарская выдумка.

**–– 4 ––**

**V. Замацаванне новага матэрыялу.**

8. Новы беларускі канал “БЕЛАРУСЬ-3”. **Настаўнік.** Праграма “Спачатку было слова”.

* **Адказы на пытанні:**

1. Хто з герояў спалучае знекшнюю і ўнутраную прыгажосць?

2. Як называецца чалавек,процілеглы каму-небудзь па густах, поглядах, перакананнях?

3. Як называецца мастацкі прыём, калі супрацьпастаўляюцца розныя вобразы, погляды, прынцыпы?

4. На якога героя з вывучаных паэм Янкі Купалы падобна Бандароўна? Чаму?

5. ст. 57 **Паэма-балада** –– разнавіднасць паэмы з драматычна напружаным сюжэтам легендарнага ці гераічнага зместу ; для яе характэрна сітуацыя выбару і трагічны фінал. Дакажыце, што “Бандароўна” –– паэма-балада.

6. Хто перамагае ў канфлікце: пан Патоцкі ці Бандароўна?

7. Ці можна да вобраза Бандароўны аднесці словы А.П.Чэхава “ У чалавека павінна быць усё прыгожым: і твар, і адзенне, і душа, і думкі”?

8. Хто па паводзінах, па характары супрацьстаіць Бандароўне?

9. Ст. 60 , р-л ІІІ. Зачытайце, як весяліцца пан Патоцкі. Што ўвасабляе вобраз пана Патоцкага? Адкажыце на пытанне №3 на ст. 72.

* **Творчая работа:**

10. Складзіце сінквейн па тэмах: Бандароўна і Пан Патоцкі ( на дошцы дадзена схема сінквейна)

**VІ.Выстаўленне адзнак. Дамашняе заданне.**

* 1-5б. –– выр.чыт. 2-х частак (на выбар),
* 6-9б. – параўнальная характарыстыка Бандароўны і пана Патоцкага;
* 10 б.–– малюнак.

**VІІ.Рэфлексія.**

Паслухайце невялічкую прытчу.

“Працуюць тры чалавекі на зямлі, ускопваючы яе.

–– Чым вы займаецеся? –– спыталіся ў іх.

–– Варочаю гэтую цяжкую зямлю, –– злосна адказаў першы.

––Зарабляю сабе на хлеб, –– стомлена прамовіў другі.

–– А я вырошчваю кветкі, радасць душы! –– радасна ўсклікнуў трэці”.

Пачуцці якога з трох чалавек адпавядаюць вашаму стану пасля ўрока? Чым для вас быў урок:

* працай, якая пакінула толькі стому,
* вы працавалі толькі для таго каб зарабіць, канкрэтней, зарабіць адзнаку,
* ці вы вырасцілі кветкі для ўзбагачэння сваёй душы?

Раз большасць з вас пастаралася вырасціць кветкі для душы, то сонечны настрой, які павінны было запаліць у вас у пачатку ўрока сонейка, застаўся да канца ўрока. Таму давайце захаваем гэты настрой і падзелімся ім з нашымі гасцямі (раздача кветак-сонейкаў).

**9 клас**

**Тэст па тэме: “Біяграфія Янкі Купалы”**

**1. Назавіце сапраўднае імя Янкі Купалы.**

 А. Канстанцін Міхайлавіч Міцкевіч. В. Яўген Іванавіч Скурко.

 Б. Іван Дамінікавіч Луцэвіч. Г. Іван Міхайлавіч Фёдараў.

**2. Вызначце гады жыцця Янкі Купалы.**

 А. 1882—1942 Б. 1892—1945 В. 1882—1956 Г. 1901—1956

**3. Дзе нарадзіўся паэт?**

 А. У вёсцы Мікалаеўшына. В. У вёсцы Вязынка.

 Б. У засценку Акінчыцы. Г. У горадзе Орша.

**4. Кнігі якіх беларускіх аўтараў натхнілі Купалу пісаць па-беларуску?**

 А. В.Дуніна-Марцінкевіча В. Я.Коласа

 Б.Ф.Багушэвіча Г. М.Багдановіча

**5. У якой газеце быў надрукаваны першы верш Янкі Купалы “Мужык”?**

 А. “Северо-Западный край” Б. “Наша ніва”

 В. “Наша доля” Г. “Минский вестник”

**6. Вызначце першую кнігу паэзіі Янкі Купалы, якая выйшла ў 1908 годзе.**

 А. "Гусляр" Б. "Шляхам жыцця" В. "Жалейка".

**7. Рэдактарам якой газеты працаваў Я.Купала, вярнуўшыся ў Вільню пасля заканчэння вучобы ў Пецярбургу?**

 А.. “Наша ніва” Б. “Наша доля” В. “Віленскі веснік”

**8. Як імперыялістычная вайна 1914 года змяніла жыццё Я.Купалы?**

 А. эвакуіраваўся разам з сям’ёй у Маскоўскую губернію;

 Б. быў мабілізаваны ў армію ў 1916 годзе,служыў у будаўнічым атрадзе;

 В. закончыў Аляксандраўскае ваеннае вучылішча;

**9. Калі Янку Купалу было прысвоена ганаровае званне народнага паэта Беларусі?**

 А. 1920 Б. 1925 В. 1930 Г. 1935

**10. Вызначце паэмы Янкі Купалы.**

 А. “Новая зямля” Б. "Курган" В. "Бандароўна"

 Г. "Магіла льва" Д. “Сымон-музыка”

**Адказы на тэст па тэме: “Біяграфія Янкі Купалы” 9 клас**

Варыянт №1.

1––Б

2––А

3––В

4––А,Б

5––А

6––В

7––А

8––Б

9––Б

10—Б,В,Г